**ZMLUVA O POSKYTNUTÍ DOTÁCIE**

podľa § 5 zákona č. 70/2025 Z. z. o poskytovaní dotácií v pôsobnosti Úradu podpredsedu vlády Slovenskej republiky pre Plán obnovy a znalostnú ekonomiku a o zmene a doplnení niektorých zákonov v znení neskorších predpisov (ďalej len „Zákon o poskytovaní dotácií“)

(ďalej ako **„Zmluva“**)

medzi zmluvnými stranami

**Poskytovateľ:** Úrad podpredsedu vlády Slovenskej republiky pre Plán obnovy a znalostnú ekonomiku

Sídlo: Tomášikova 14366/64A, 831 04 Bratislava

IČO: 56 565 321

DIČ: 2122403877

Bankové spojenie: Štátna pokladnica

Číslo účtu v tvare IBAN: SK03 8180 0000 0070 0071 2157

(ďalej ako „Úrad podpredsedu vlády SR“)

(ďalej ako „**Poskytovateľ**“)

a

**Príjemca**: [●]

Sídlo: [●]

IČO: [●]

DIČ: [●]

IČ DPH: [●]

Bankové spojenie: [●]

Číslo účtu v tvare IBAN: [●]

Konajúca osoba: [●]

Poštová adresa: [●]

(ďalej ako „**Príjemca**“)

(Poskytovateľ a Príjemca sa pre účely tejto Zmluvy označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“)

**Článok 1. Účel a predmet zmluvy**

1. Táto Zmluva sa uzatvára v súlade s Článkom 25 Nariadenia Komisie (EÚ) č. 651/2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy o fungovaní EÚ a na základe Schémy štátnej pomoci na podporu znalostnej ekonomiky, výskumu, vývoja a inovácií.
2. Predmetom tejto Zmluvy je úprava zmluvných podmienok, práv a povinností zmluvných strán pri poskytnutí dotácie zo strany Poskytovateľa na základe ....názov výzvy...... (ďalej len „**Výzva**“), podľa ods. 2 tohto článku Zmluvy, oblasť podpory: „XXXXX“, na nasledovný účel „.........................“ (ďalej len „**Projekt**“).
3. Celkové oprávnené výdavky Projektu predstavujú sumu ................... EUR (slovom:.................. EUR). Poskytovateľ sa zaväzuje poskytnúť Príjemcovi dotáciu podľa § 5 Zákona o poskytovaní dotácií, v súlade s § 8 ods. 2 Zákona o rozpočtových pravidlách verejnej správy maximálne do výšky ...................... **EUR** (slovom: .................. EUR).
4. Poskytovateľ sa zaväzuje previesť finančné prostriedky dotácie bezhotovostne na účet Príjemcu, uvedený v záhlaví tejto Zmluvy. Platby budú uskutočňované výlučne na úhradu oprávnených výdavkov vzniknutých počas rozpočtovaných období definovaných v štruktúrovanom rozpočte projektu, ktorý tvorí Prílohu č. 1 tejto Zmluvy a je jej neoddeliteľnou súčasťou. Finančné prostriedky dotácie budú poskytnuté po nadobudnutí účinnosti tejto Zmluvy a v súlade s jej ustanoveniami.
5. Príjemca vyhlasuje, že má zabezpečené zdroje financovania Projektu vo výške sumy ............... EUR (slovom:............... EUR) a zároveň zabezpečí zdroje financovania na úhradu všetkých neoprávnených výdavkov nevyhnutných na realizáciu Projektu.

**Článok 2. Podmienky poskytnutia a použitia dotácie**

* 1. Príjemca sa zaväzuje dotáciu prijať a použiť výlučne na účel uvedený v článku 1 ods. 1 tejto Zmluvy, na úhradu výdavkov uvedených v rozpočte Projektu, za podmienok uvedených v tejto Zmluve a v súlade s predpismi Európskej únie a všeobecne záväznými právnymi predpismi Slovenskej republiky. Za oprávnené sa považujú výdavky v súlade s rozpočtom projektu, ktoré vznikli a boli uhradené v období od predloženia žiadosti o poskytnutie dotácie.
  2. Príjemca zodpovedá za hospodárenie s prostriedkami poskytnutej dotácie a je povinný zachovávať hospodárnosť, efektívnosť a účinnosť ich použitia a vynaložiť ich v súlade s pravidlami rozpočtového hospodárenia podľa § 19 Zákona o rozpočtových pravidlách verejnej správy.
  3. Konečná výška dotácie poskytnutej na realizáciu Projektu sa určí na základe schválených oprávnených výdavkov. Príjemca súčasne berie na vedomie, že výška poskytnutej dotácie, ktorá bude skutočne uhradená Príjemcovi závisí od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v Zmluve.
  4. Príjemca je pri použití dotácie povinný postupovať podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „Zákon o verejnom obstarávaní“). Príjemca zodpovedá okrem iného aj za to, že vybraný dodávateľ tovaru, stavebných prác alebo služieb má oprávnenie na príslušný druh činnosti v rozsahu, ktorý zodpovedá predmetu zákazky. Za dodávateľa sa považuje aj subdodávateľ, ktorý zabezpečuje pre dodávateľa všetky vedľajšie, pomocné a dodatočné činnosti týkajúce sa predmetu zákazky, ktoré sú pre úplné, vecné a odborné vykonanie zákazky nevyhnutné.
  5. Príjemca sa zaväzuje a v plnom rozsahu zodpovedá za to, že výdavky, ktoré sú financované z poskytnutej dotácie v zmysle tejto Zmluvy, nebudú duplicitne financované aj z iných zdrojov.
  6. Príjemca, na ktorého sa vzťahuje povinnosť zápisu do registra partnerov verejného sektora, vyhlasuje, že je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov a tento zápis bude trvať minimálne počas doby uvedenej v § 4 ods. 1 predmetného zákona.
  7. Príjemca je povinný oznámiť Poskytovateľovi všetky zmeny a skutočnosti, ktoré majú alebo môžu mať vplyv alebo súvisia s plnením tejto Zmluvy alebo sa jej akýmkoľvek spôsobom týkajú alebo môžu týkať, a to aj v prípade, ak má Príjemca čo i len pochybnosť o dodržiavaní svojich povinností vyplývajúcich z tejto Zmluvy, a to do 10 pracovných dní odo dňa vzniku takýchto zmien, skutočností alebo pochybností.
  8. Príjemca sa zaväzuje vo všetkých dokumentoch, ktoré v súvislosti s poskytnutou dotáciou predkladá, uvádzať úplné a pravdivé informácie.

**Článok 3. Zachovanie pravidiel štátnej pomoci**

1. Príjemca zodpovedá za to, že poskytnutím dotácie nedôjde k poskytnutiu neoprávnenej štátnej pomoci.
2. Príjemca je pri prijatí a použití dotácie povinný vykonať všetky úkony smerujúce k tomu, aby použitím dotácie nedošlo k porušeniu pravidiel štátnej pomoci a pravidiel uvedených vo Výzve.

**Článok 4. Vyúčtovanie poskytnutej dotácie**

* 1. Príjemca je povinný predložiť Poskytovateľovi kompletné vyúčtovanie poskytnutej dotácie, ktoré sa skladá z vecného vyhodnotenia plnenia účelu dotácie a z finančného vyúčtovania poskytnutých finančných prostriedkov.
  2. **Vecné vyhodnotenie** je Príjemca povinný predložiť vo forme záverečnej správy z realizácie Projektu, v ktorej Príjemca preukazuje oprávnené použitie finančných prostriedkov v súlade s účelom poskytnutej dotácie podľa článku 1 ods. 1 tejto Zmluvy a dodržanie príslušných podmienok stanovených v tejto Zmluve. Záverečná správa obsahuje najmä:

1. správu s vyhodnotením plnenia účelu poskytnutej dotácie a dodržania termínov v súlade s podmienkami poskytnutia dotácie;
2. informáciu o realizovaných aktivitách v rámci financovaných položiek rozpočtu;
3. iné informácie nevyhnutné pre posúdenie realizácie projektu.
   1. **Finančné vyúčtovanie** je príjemca povinný predložiť vypracované v súlade so zákonom č. 431/2002 Z. z. o účtovníctve v znení neskorších predpisov (ďalej len „Zákon o účtovníctve“) s predložením písomného prehľadu použitia finančných prostriedkov prostredníctvom vyúčtovacieho formulára a čitateľných fotokópií účtovných dokladov (v zmysle § 10 Zákona o účtovníctve) preukazujúcich oprávnené použitie dotácie.
   2. Súčasťou finančného vyúčtovania, ktoré predkladá Príjemca podľa tohto článku je najmä:
4. celková rekapitulácia výdavkov s vyčíslením výšky celkovej použitej sumy z poskytnutej dotácie;
5. uvedenie miesta, na ktorom sa nachádzajú originály dokladov súvisiace s poskytnutou dotáciou u Príjemcu;
6. dokumentáciu o procese verejného obstarávania v zmysle znenia ods. 5 tohto článku;
7. doklad o odvedení výnosov z poskytnutých prostriedkov Poskytovateľovi (avízo o platbe), v prípade ods. 10 tohto článku;
8. v prípade nepoužitej dotácie, doklad o vrátení nepoužitej dotácie alebo časti dotácie Poskytovateľovi (avízo o platbe), v zmysle znenia ods. 11 tohto článku;
9. písomné vyhlásenie štatutárneho zástupcu o formálnej a vecnej správnosti vyúčtovania.
   1. Na účely overenia hospodárnosti Príjemca predkladá aj kompletnú dokumentáciu o procese verejného obstarávania jednotlivých zákaziek podľa Zákona o verejnom obstarávaní.
   2. Ak je Príjemca dotácie registrovaným platcom dane z pridanej hodnoty a môže si uplatniť odpočítanie dane z pridanej hodnoty, táto nie je pri vyúčtovaní dotácie považovaná za oprávnený výdavok. Ak je Príjemca registrovaným platcom dane z pridanej hodnoty, k vyúčtovaniu priloží čestné vyhlásenie o tom, či si uplatňoval alebo neuplatňoval odpočet dane z pridanej hodnoty.
   3. Príjemca je povinný predložiť vyúčtovanie poskytnutej dotácie najneskôr do 30. apríla 2026, za predpokladu, že oprávnené obdobie pre použitie dotácie je do 31. marca 2026.
   4. V prípade, že príjemca v lehote stanovenej v ods. 7 tohto článku nepredloží vyúčtovanie poskytnutej dotácie, Poskytovateľ písomne vyzve Príjemcu na predloženie predmetného vyúčtovania v lehote určenej poskytovateľom, ktorá však nesmie byť kratšia ako pätnásť kalendárnych dní odo dňa doručenia výzvy.
   5. Za správnosť údajov uvedených vo vyúčtovaní zodpovedá štatutárny zástupca Príjemcu dotácie.
   6. Výnosy z prostriedkov štátnej rozpočtu sú príjmom štátneho rozpočtu. Príjemca je povinný najneskôr do 31. januára kalendárneho roka nasledujúceho po roku, v ktorom výnosy vznikli, vykonať odvod výnosov z poskytnutej dotácie na osobitný účet Poskytovateľa a súčasne predložiť Poskytovateľovi avízo o odvedení výnosov z prostriedkov štátneho rozpočtu.
   7. Nepoužité finančné prostriedky vyplývajúce z finančného vyúčtovania je príjemca povinný vrátiť do štátneho rozpočtu poukázaním na osobitný účet Poskytovateľa uvedený v  ods. 12 tohto článku najneskôr v deň zaslania vyúčtovania, o čom zároveň predloží Príjemca Poskytovateľovi Oznámenie o vrátení nepoužitej dotácie.
   8. Výnosy z dotácie, nepoužitú dotáciu a neoprávnene použitú dotáciu sa príjemca zaväzuje poukázať bezhotovostným prevodom na účet Poskytovateľa IBAN SK................................................. Príjemca je povinný pri úhrade výnosov z dotácie, z nepoužitej dotácie alebo neoprávnene použitej dotácie uviesť číslo Zmluvy ako variabilný symbol.

**Článok 5. Poskytovanie dodatočných finančných prostriedkov**

1. Poskytovateľ je oprávnený, na základe analýzy disponibilných rozpočtových zdrojov a v súlade s platnou legislatívou, poskytnúť príjemcovi dodatočné finančné prostriedky dotácie, za predpokladu kumulatívneho splnenia nasledovných podmienok:
2. Príjemca predložil riadne vyúčtovanie poskytnutej dotácie v súlade s ustanoveniami článku 4 tejto zmluvy;
3. Predmetné finančné prostriedky sú disponibilné a určené na účely stanovené vo výzve;
4. Poskytnutím dodatočných finančných prostriedkov nebude prekročená maximálna výška dotácie, stanovená v súlade s článkom 1 ods. 2 tejto zmluvy.

Nesplnenie ktorejkoľvek z uvedených podmienok vylučuje poskytnutie dodatočných finančných prostriedkov.

1. Príjemca je povinný doručiť Poskytovateľovi písomnú žiadosť o poskytnutie dodatočných finančných prostriedkov dotácie. Predmetná žiadosť musí byť doložená monitorovacou správou o implementácii projektu, ktorá preukazuje odôvodnenosť potreby poskytnutia dodatočných finančných prostriedkov. Poskytovateľ si vyhradzuje právo na preskúmanie doručenej žiadosti a s ňou súvisiacej dokumentácie. Poskytnutie dodatočných finančných prostriedkov formou dotácie podlieha schváleniu zo strany poskytovateľa.
2. O poskytnutí dodatočných finančných prostriedkov formou dotácie rozhoduje Poskytovateľ, pričom o tomto rozhodnutí upovedomí Príjemcu písomným oznámením. Predmetné oznámenie musí obsahovať najmä údaje o výške schválených dodatočných finančných prostriedkov, podmienkach ich použitia a o splnení administratívnych požiadaviek, relevantných pre ich poskytnutie.
3. Príjemca je povinný predložiť Poskytovateľovi vyúčtovanie poskytnutých dodatočných finančných prostriedkov formou dotácie v zmysle článku 4 tejto Zmluvy v nasledovných termínoch:
4. do 31. januára 2027, za predpokladu, že oprávnené obdobie pre použitie dodatočných finančných prostriedkov je do 31. decembra 2026,
5. do 31. januára 2028, za predpokladu, že oprávnené obdobie pre použitie dodatočných finančných prostriedkov je do 31. decembra 2027.

V prípade, ak príjemca nepredloží vyúčtovanie dodatočných finančných prostriedkov v termíne stanovenom v tomto odseku, poskytovateľ bude postupovať v súlade s ustanoveniami článku 4 ods. 8 tejto Zmluvy.

**Článok 6. Kontrola poskytnutých dotácií a sankcie**

1. Kontrola dodržania obsahu, účelu a ďalších podmienok použitia dotácie dohodnutých v súlade s touto Zmluvou, príslušnou platnou právnou úpravou v Slovenskej republike a predpismi Európskej únie, ako aj správnosti kompletného vyúčtovania je Poskytovateľ oprávnený vykonať prostredníctvom svojich zamestnancov a príslušných kontrolných orgánov Slovenskej republiky, a to aj priebežne počas realizácie Projektu.
2. Príjemca sa zaväzuje umožniť Poskytovateľovi a kontrolným orgánom Slovenskej republiky výkon finančnej kontroly a auditu podľa ods. 1 tohto článku Zmluvy a zároveň sa zaväzujú predložiť všetky doklady súvisiace s poskytnutou dotáciou a ďalšie dokumenty, ktoré sú potrebné na výkon kontroly, a to aj origináli alebo v inej prípustnej forme (úradne osvedčené kópie dokladov) v zmysle príslušných právnych predpisov a poskytnúť všetku potrebnú súčinnosť pri výkone kontroly.
3. Ak poskytovateľ kontrolou zistí porušenia povinností podľa článku 4 tejto Zmluvy alebo iné porušenie vyplývajúce z tejto Zmluvy, pričom bude možné určiť náhradnú lehotu na plnene bez dôsledku povinnosti vrátiť dotáciu, Príjemca je povinný splniť svoje povinnosti v rozsahu Poskytovateľom zisteného porušenia do 10 pracovných dní odo dňa doručenia písomnej výzvy.
4. Príjemca berie na vedomie, že dotácia je poskytnutá zo štátneho rozpočtu Slovenskej republiky a na kontrolu a audit použitia finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v právnych predpisoch Slovenskej republiky, najmä v Zákone o rozpočtových pravidlách verejnej správy a v Zákone o finančnej kontrole a audite.
5. Zmluvné strany sa dohodli, že Poskytovateľ je oprávnený odstúpiť od tejto Zmluvy, ak Príjemca:
6. použije dotáciu alebo jej časť na iný účel, ako bol dohodnutý v článku 1 ods. 1 tejto Zmluvy v súlade s prílohou č. 1;
7. poruší ktorúkoľvek povinnosť podľa článku 2 tejto Zmluvy;
8. predloží Poskytovateľovi na účely vyúčtovania doklad od dodávateľa, ktorý nie je oprávnený dodávať tovar, uskutočňovať stavebné práce alebo poskytovať služby, alebo predloží doklad o oprávnení dodávať tovar, uskutočňovať stavebné práce alebo poskytovať služby, ktorý nezodpovedá predmetu zákazky;
9. nepredloží kompletné vyúčtovanie dotácie v súlade s ustanoveniami článku 4 ods. 7 tejto Zmluvy, a to ani v dodatočnej lehote stanovenej podľa článku 4 ods. 8 tejto zmluvy;
10. nepredloží kompletné vyúčtovanie dodatočných finančných prostriedkov v súlade s ustanoveniami článku 5 ods. 4 tejto Zmluvy, a to ani v dodatočnej lehote stanovenej podľa článku 4 ods. 8 tejto Zmluvy
11. porušil povinnosť podľa článku 7 ods. 3 tejto Zmluvy;
12. Ak Príjemca dotácie naplní niektorú zo skutkových podstát porušenia finančnej disciplíny podľa § 31 Zákona o rozpočtových pravidlách verejnej správy alebo porušenie pravidiel a postupov podľa Zákona o verejnom obstarávaní, je povinný v plnom rozsahu znášať sankcie, ktoré mu budú uložené.
13. Na ukladanie a vymáhanie sankcií sa vzťahuje režim upravený v právnych predpisoch Slovenskej republiky, najmä v Zákone o rozpočtových pravidlách verejnej správy a v Zákone o finančnej kontrole a audite. Odvod, penále a pokutu za porušenie finančnej disciplíny pri nakladaní s prostriedkami štátneho rozpočtu ukladá Úrad vládneho auditu, ktorý ich aj vymáha. Ukladanie a vymáhanie odvodu, penále a pokuty sa riadi všeobecnými platnými právnymi predpismi o správnom konaní.

**Článok 7. Záverečné ustanovenia**

1. Právne vzťahy bližšie neupravené touto Zmluvou sa riadia príslušnými ustanoveniami právnych predpisov Slovenskej republiky, ako aj ďalšími súvisiacimi všeobecne záväznými právnymi predpismi Slovenskej republiky a Európskej únie.
2. Zavinenie Príjemcu sa pre účely posudzovania porušenia jeho povinností alebo uplatňovania nároku Poskytovateľa na uloženie a vymáhanie sankcie neskúma. Zodpovednosť Príjemcu je objektívna.
3. Príjemca vyhlasuje, že žiadna ponuka, dar, platba alebo výhoda akéhokoľvek druhu, ktorá svojou podstatou môže spĺňať atribúty nelegálnych a korupčných praktík, nebola a ani nebude nikomu, či už priamo alebo nepriamo poskytnutá ako odplata alebo odmena za uzavretie alebo realizáciu tejto Zmluvy.
4. Práva a povinnosti vyplývajúce z tejto Zmluvy nesmie Príjemca previesť na tretiu osobu.
5. Táto Zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv vedenom Úradom vlády Slovenskej republiky. Zmluvu zverejní Poskytovateľ, a to bezodkladne po jej podpise oboma zmluvnými stranami.
6. Zmluvné strany sa dohodli, že preferovaným spôsobom komunikácie pre všetky úkony a dokumenty súvisiace s touto Zmluvou je elektronická komunikácia prostredníctvom Ústredného portálu verejnej správy. V prípade uzatvárania tejto Zmluvy a jej dodatkov v listinnej podobe je adresou Poskytovateľa na doručenie tejto Zmluvy a jej dodatkov:

Úrad podpredsedu vlády Slovenskej republiky pre Plán obnovy a znalostnú ekonomiku

Projektová kancelária

Tomášikova 14366/64A

831 04 Bratislava

1. Ak sa táto Zmluva vyhotovuje v listinnej podobe, vyhotoví sa v troch rovnopisoch, pričom po uzavretí Zmluvy prevezme Príjemca jeden rovnopis a dva rovnopisy prevezme Poskytovateľ. Uvedený počet rovnopisov a ich rozdelenie sa rovnako vzťahuje aj na uzavretie každého dodatku k Zmluve v listinnej podobe. Dohoda zmluvných strán k počtu rovnopisov sa neuplatní, ak k uzavretiu zmluvy dochádza elektronicky s použitím kvalifikovaného elektronického podpisu vyhotoveného s použitím mandátneho certifikátu. V takom prípade každá zmluvná strana bude disponovať jedným rovnopisom zmluvy v elektronickej podobe.
2. Zmluvné strany sa dohodli, že obsah tejto Zmluvy je možné meniť alebo dopĺňať len po vzájomnej dohode obidvoch zmluvných strán, a to formou očíslovaných písomných dodatkov podpísaných štatutárnymi zástupcami obidvoch zmluvných strán, ktoré sa stanú neoddeliteľnou súčasťou tejto Zmluvy.
3. Ak sa preukáže, že niektoré z ustanovení Zmluvy (alebo jeho časť) je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení Zmluvy (alebo zostávajúcej časti dotknutého ustanovenia), alebo samotnej Zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým, a to tak, aby bol zachovaný účel sledovaný uzavretím Zmluvy a dotknutým ustanovením.
4. Zmluvné strany vyhlasujú, že si Zmluvu prečítali, jej obsahu porozumeli a na znak súhlasu ju bez výhrad podpisujú.

(Relevantné v prípade listinného uzatvárania zmluvy. V prípade elektronického uzatvárania zmluvy vymazať.)

V Bratislave, dňa ........................................

...................................................................

**Poskytovateľ**

Úrad podpredsedu vlády Slovenskej republiky pre Plán obnovy a znalostnú ekonomiku

Mgr. Michal Moško, MBA

vedúci úradu

V ................................., dňa .................

...................................................................

**Prijímateľ**

v zastúpení

titul, meno a priezvisko

funkcia

Zmluva podpísaná elektronicky podľa zákona o dôveryhodných službách.

(Relevantné pri podpise zmluvy elektronicky. V prípade listinného uzatvárania zmluvy vymazať.)